Dracula: Prince of Darkness
Dracula: Prince of Darkness () je britanski horor film snimljen 1966. godine u režiji Terencea Fishera. Predstavlja treći nastavak serije o vampirskom grofu Draculi, i u njemu Christopher Lee ponavlja naslovnu ulogu (nakon pauze u prethodnom filmu The Brides of Dracula).  Radnja se događa deset godina nakon događaja u prvom filmu, kada je Dracula stradao u okršaju s lovcem na vampire Abrahom Van Helsingom, te prikazuje kako četvero engleskih turista postaju metom Draculinog bivšeg sluge (čiji lik tumači Phillip Latham) koji nastoji iskoristiti njihovu krv kako bi oživio svoga gospodara. Snimanje se odvijalo paralelno sa snimanjem filma Rasputin the Mad Monk, gdje su također nastupali Lee, Barbara Shelley i Francis Matthews,  a oba filma su koristila iste setove. Za film je karakteristično da u njemu lik Dracule ne izgovara nijednu riječ; Lee je kasnije tvrdio da je razlog u izuzetno lošim dijalozima koje je jednostavno odbio izgovoriti, dok je scenarist Jimmy Sangster da oni uopće nisu bili u scenariju, odnosno da su producenti na tome inzistirali kakoi bi Leeju dali što manji honorar. Dracula: Prince of Darkness se ponekad naziva "esencijalnim", odnosno jednim od najtipičnijih horora kuće Hammer Films iz 1960-ih.

Uloge 

 Christopher Lee ... Grof Dracula
 Barbara Shelley ... Helen Kent
 Andrew Keir ... Otac Sandor
 Francis Matthews ... Charles Kent
 Suzan Farmer ... Diana Kent
 Charles Tingwell ... Alan Kent
 Thorley Walters ... Ludwig
 Philip Latham ... Klove
 Walter Brown ... Brat Mark 
 Jack Lambert ... Brat Peter
 George Woodbridge ... Stanodavac 
 Philip Ray ... Svećenik
 Joyce Hemson ... Majka
 John Maxim ... Kočijaš
 Peter Cushing ... Dr. Van Helsing (van špice, arhivske snimke)

Izvori

Vanjske veze 
 

Britanski filmovi
Horor filmovi
Authority control 2